હરમનપ્રીત કૌરે મેચની છેલ્લી ઓવર ફેંકી હતી. એ ઓવરમાં બાંગ્લાદેશને જીત માટે 9 રન કરવાની જરૂર હતી. પહેલા બોલે 1 રન, બીજા બોલે બાઉન્ડરી, ત્રીજા બોલે વળી 1 રન થયો હતો. ચોથા બોલે વિકેટ પડી હતી. પાંચમા બોલે ખેલાડી રનઆઉટ થઈ હતી. છેલ્લા બોલમાં બાંગ્લાદેશને જીત માટે 2 રનની જરૂર હતી. જહાંઆરા આલમે ફટકો માર્યો હતો, મિડ-વિકેટ પરની ભારતીય ફિલ્ડર દોડવામાં ધીમી રહી હતી અને એનો થ્રો પણ બરાબર આવ્યો નહોતો અને જહાંઆરા-કેપ્ટન સલમા ખાતુન બે રન દોડવામાં સફળ રહી હતી. આમ, છેક છેલ્લા બોલે બાંગ્લાદેશને જીત પ્રાપ્ત થઈ હતી.